গুজরাটে মকর সংক্রান্তিতে চীনা মাঞ্জার বলি ৬, আহত শতাধিক

গান্ধীনগর: বার বার চীনা মাঞ্জা নিয়ে আদালতের তরফ থেকেও সতর্ক করা হলেও কোনও ভ্রুক্ষেপ নেই যুব সমাজের। মকর সংক্রান্তিতে গুজরাটে (Gujrat) পালিত হয় উত্তরায়ণ (Uttarayan festival)। সংক্রান্তির দিনে উত্তরায়ণ উপলক্ষে ঘুড়ি ওড়ানোর (kite strings) রীতি আছে গুজরাটে।

এই উৎসবের দিনেই চীনা মাঞ্জায় গলার নলি কেটে মৃত্যু হল ৬ জনের। আহত শতাধিক। তারা হাসপাতালে চিকিৎসাধীন।

বিভিন্ন শহর থেকে জরুরি কলের প্রতিক্রিয়ায় ১০৮ অ্যাম্বুলেন্স মোতায়েন করা হয়েছিল। ১৪ জানুয়ারি ১০৮ নম্বর পরিষেবায় ৪২৫৬টি কল এসেছে।

আরও পড়ুন: সুপ্রিম নির্দেশে স্বস্তিতে বহিষ্কৃত আইএএস পূজা খেড়কর, এখনই গ্রেফতার নয়

পুলিশ সূত্রে খবর, চীনা মাঞ্জায় রাজকোটে এই বাইক আরোহীর প্রাণ গিয়েছে। অপরদিকে সুরেন্দ্রনগরে ওদু গ্রামে ঈশ্বরভাই ঠাকুর বলে একজন মারা গিয়েছেন। হালোলের রাহাতলভ গ্রামের ৫ বছর বয়সী কুণাল তার বাবার সঙ্গে ঘুড়ি ওড়ানোর সময় মাঞ্জার সুতোয় প্রাণ চলে যায়।

হাসপাতালে নিয়ে গিয়েও তাকে বাঁচানো যায়নি। কাদির কসবা এলাকায়, বৈদ্যুতিক তারে আটকে থাকা ঘুড়ির সুতোটি সরাতে গিয়ে এক মহিলা বিদ্যুৎস্পৃষ্ট হন, তাকে বাঁচাতে গিয়ে তার ভাইও বিদ্যুৎস্পৃষ্ট হয়ে মারা যান। অপর ঘটনাটি ঘটে মেহসানা জেলায়। ভাদনগর তালুকের ওয়ালবার গ্রামের ৩৫ বছর বয়সী মানসজি রাগুনজি ঠাকুর চীনা মাঞ্জার কারণে প্রাণ হারিয়েছেন। কাজ থেকে বাইকে কর ফেরার পথে, তার গলায় চীনা মাঞ্জার সুতো জড়িয়ে যায়। হাসপাতালে নিয়ে যাওয়া হলেও শেষ রক্ষা হয়নি।

চীনা মাঞ্জা নিয়ে বারা বার সতর্ক করা হয়। কিন্তু যুব সমাজের কোনও হেলদোল নেই। গত বছরে দিল্লিতে চীনা মাঞ্জা নিষিদ্ধ ঘোষণা করা হয়েছিল। উৎসব গুলিতে মানুষ জীবনের পরোয়া না করে, এক লাগামছাড়া চলতে শুরু করে। তার পরিণতিতে বেঘোরে মানুষের জীবন শেষ হয়ে যায়।

দেখুন অন্য খবর-

.